Diari Oficial de la Generalitat Valenciana


Sumari del DOGV 8440, del 10-12-2018 (2018/11233)

Resolució de 14 de novembre de 2018, del cap del Servei Territorial d'Indústria i Energia de Castelló, per la qual es convoca l'alçament d'actes prèvies a l'ocupació de les finques afectades pel projecte Línia aèria trifàsica a 20 kV des del suport 210876 fins al suport 210957 a substituir, de L-23 Sant Mateu de la ST Benicarló, al terme municipal de les Coves de Vinromà, ATLINE/2017/51/12. Expedient d'expropiació forçosa JUEXPR/2018/3/12.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8440

Data del DOGV
:   10-12-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/11016


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Resolució de 14 de novembre de 2018, del cap del Servei Territorial d'Indústria i Energia de Castelló, per la qual es convoca l'alçament d'actes prèvies a l'ocupació de les finques afectades pel projecte Línia aèria trifàsica a 20 kV des del suport 210876 fins al suport 210957 a substituir, de L-23 Sant Mateu de la ST Benicarló, al terme municipal de les Coves de Vinromà, ATLINE/2017/51/12. Expedient d'expropiació forçosa JUEXPR/2018/3/12. [2018/11643]  
  
En data 15 de maig de 2018, el Servei Territorial d'Indústria i Energia de Castelló va dictar resolució per la qual va autoritzar Iberdrola Distribució Elèctrica, SAU, i va declarar, en concret, la utilitat pública del projecte Línia aèria trifàsica a 20 kV des del suport 210876 fins al suport 210957 a substituir, de L-23 Sant Mateu de la ST Benicarló, al terme municipal de les Coves de Vinromà, província de Castelló. ATLINE/2017/51/12.  
Aquesta declaració d'utilitat pública, d'acord amb el que es disposa en l'article 56 de la Llei 24/2013, de 26 de desembre, del sector elèctric, porta implícita la necessitat d'ocupació dels béns i drets afectats i implica la urgent ocupació d'aquests a l'efecte de l'article 52 de la Llei d'expropiació forçosa, i 149 del Reial decret 1955/2000, d'1 de desembre.  
  
En virtut d'això el cap del Servei Territorial d'Indústria i Energia de Castelló, en compliment del que es disposa en l'esmentat article 52 de la Llei d'expropiació forçosa, ha resolt convocar els titulars dels béns i drets afectats a l'ajuntament on radiquen les finques afectades, com a punt de reunió per a, de conformitat amb el procediment que estableix el citat article, dur a terme l'aixecament d'actes prèvies a l'ocupació i, si procedira, les d'ocupació definitiva.  
  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona degudament autoritzada, aportant els documents acreditatius de la seua titularitat i l'últim rebut de la contribució, i es podran acompanyar dels seus perits i un notari, si ho estimen oportú, amb despeses a càrrec seu.  
L'alçament d'actes tindrà lloc el dia 29 de gener de 2019, en el saló de plens de l'Ajuntament de les Coves de Vinromà, plaça d'Espanya, 19, a partir de les 09.30 hores.  
L'ordre d'alçament d'actes es comunicarà a cada interessat mitjançant l'oportuna cèdula de citació, i la relació de titulars convocats figura en el tauler d'edictes de l'ajuntament assenyalat i en l'annex.  
  
  
Castelló de la Plana, 14 de novembre de 2018.- El cap del Servei Territorial d'Indústria i Energia: Gerardo Nebot García.